**OBRAZLOŽENJE**

Izrada Nacrta prijedloga zakona o izmjenama i dopunama Zakona o vodi za ljudsku potrošnju potrebna je zbog usklađivanja s europskim zakonodavstvom, odnosno s Direktivom Vijeća 98/83/EZ od 3. studenoga 1998. o kvaliteti vode namijenjene za ljudsku potrošnju (SL L 330, 5.12.1998.). O potrebi usklađivanja s europskim zakonodavstvom Republika Hrvatska obaviještena je pismom službene obavijesti Europske komisije (povreda br. 2019/2019). Sukladno članku 16. Zakona o procjeni učinaka propisa („Narodne novine“, broj 44/17) provodi se savjetovanje sa zainteresiranom javnošću za Obrazac prethodne procjene.